Държавен вестник, бр. 63, 2016 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  63
търгувано инвестиционно дружество“ или 
друго понятие, предполагащо търговия на 
издадените дялове на регулиран пазар или на 
многостранна система за търговия. За фонда 
се прилага чл. 82а, ал. 3, изр. второ.
Чл. 82в. (1) Управляващото дружество на 
борсово търгувания фонд или депозитарят 
изчисляват и оповестяват нетна стойност на 
активите, емисионна стойност и цена на об-
ратно изкупуване на дяловете най-малко два 
пъти седмично. В правилата на фонда може 
да бъде предвидено, че нетната стойност на 
активите му е последната индикативна нет-
на стойност на активите, изчислена в деня, 
в който се изчислява емисионна стойност и 
цена на обратно изкупуване.
(2) Управляващото дружество на борсово 
търгувания фонд или депозитарят изчисляват и 
оповестяват най-малко два пъти на ден инди-
кативна нетна стойност на активите в часове 
в рамките на търговската сесия, определени 
в проспекта на фонда. Индикативната нетна 
стойност на активите по изречение първо 
може да бъде изчислявана и от пазарния 
оператор въз основа на сключен договор с 
управляващото дружество. 
(3) В срок до края на всеки работен ден 
управляващото дружество е длъжно да уве-
доми регулирания пазар или многостранната 
система за търговия, на които дяловете на 
борсово търгувания фонд са допуснати до 
търговия, за броя дялове на фонда в обръ-
щение с цел осигуряване на необходимата 
информация за започване на търговията на 
следващия работен ден. 
Чл. 82г. (1) Управляващото дружество на 
борсово търгуван фонд сключва договор с 
маркет мейкър, който е длъжен да осигурява 
постоянни котировки „купува“ и „продава“ 
за борсово търгувания фонд и по този начин 
гарантира, че борсовата цена на дяловете 
на фонда не се различава съществено от 
стойността им, определена на база нетната 
стойност на активите.
(2) Маркет мейкърът на борсово търгуван 
фонд поддържа котировки „купува“ и „про-
дава“ в максимален ценови диапазон 5 % от:
1. при откриващ аукцион: от последната 
обявена НСА (ако същата се определя всеки 
ден) или от последната обявена индикативна 
нетна стойност на активите за предходния 
ден, изчислена по цени на затваряне, ако за 
този ден не е обявена НСА;
2. при фаза на непрекъсната търговия: от 
последната обявена индикативна нетна стой-
ност на активите.
(3) Всяка от котировките „купува“ и „про-
дава“ по ал. 2 е с минимален размер към мо-
мента на въвеждане в системата за търговия, 
определен в правилата на регулирания пазар 
или многостранната система за търговия.
(4) Маркет мейкърът въвежда нова котиров-
ка „купува“ или „продава“ в рамките на срока 
от оттеглянето, съответно от изпълнението, на 
предходно въведената котировка, определен в 
правилата на мястото за търговия.
(5) Управляващото дружество отправя 
мотивирано искане до регулирания пазар или 
многостранната система за търговия, където се 
търгуват дяловете на борсово търгуван фонд, 
за спиране на търговията с дяловете на фонда, 
когато на регулиран пазар или многостранна 
система за търговия, на който съществена част 
от активите на борсово търгувания фонд са 
допуснати или се търгуват, сключването на 
сделки е прекратено, спряно или е подложе-
но на ограничение. Регулираният пазар или 
многостранната система за търговия спират 
търговията с дяловете на борсово търгуван 
фонд и уведомяват незабавно комисията.
(6) Търговията с дялове на борсово търгуван 
фонд, спряна по реда на ал. 5, се възобновява 
по искане на управляващото дружество при 
отпадане на условията по ал. 5, изр. първо. 
(7) Комисията може да спре или възобно-
ви търговията с дялове на борсово търгуван 
фонд, когато интересите на притежателите 
на дялове или на пазара го налагат.
Чл. 82д. (1) В проспекта по чл. 53а 
ЗДКИСДПКИ на борсово търгувания фонд 
се включва информация за начина на закръг-
ляне на емисионната стойност и цената на 
обратно изкупуване на дяловете.
(2) Начинът на закръгляне, определен в 
проспекта, е еднакъв при дейността по изда-
ване и обратно изкупуване на дялове.
(3) Проспектът и маркетинговите съоб-
щения на борсово търгуван фонд включват 
предупреждение със следното съдържание: 
„Дяловете, закупени на вторичния пазар, не 
могат по принцип да се изкупуват обратно 
от борсово търгувания фонд. Инвеститорите 
трябва да купуват и продават дяловете на 
вторичен пазар с помощта на инвестиционен 
посредник и е възможно да дължат такси за 
това. Освен това инвеститорите е възможно 
да заплатят повече от текущата нетна стой-
ност на активите, когато купуват дялове на 
вторичен пазар, и да получат по-малко от 
текущата нетна стойност на активите, когато 
ги продават.“
(4) Борсово търгуваният фонд разкрива в 
проспекта процедурата, по която ще бъдат 
изкупени от инвеститорите дялове, закупени 
на вторичен пазар, ако възникнат обстоятел-
ствата по чл. 24в, ал. 2 ЗДКИСДПКИ.
(5) Борсово търгуваният фонд разкрива ясно 
в проспекта, в документа с ключова инфор-
мация за инвеститорите и в маркетинговите 
съобщения политиката относно прозрачността 
на портфейла, като посочва къде може да се